gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8494, del 26-02-2019 (2019/1416)

Notificació de la sentència dictada en el judici verbal número 294/2018.
------------------------------------------------------------------------

### Dades del document

Número de DOGV
:   8494

Data del DOGV
:   26-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1416


Organisme emissor
:   Jutjat de Primera Instància Número 10 de Castelló de la Plana

Tipus de document
:   Edicte

Notificació de la sentència dictada en el judici verbal número 294/2018. [2019/1416]  
En aquest procediment verbal número 294/2018 seguit a instàncies de Coca-Cola European Partners Iberia, SLU, enfront d'O. Adam Cosmin Alexandru s'ha dictat sentència, el tenor literal de la qual és el següent:  
  
«Sentència número 53/2018  
Jutgessa que la dicta: Sofia Díaz García  
Lloc: Castelló de la Plana  
Data: 15 de novembre de 2018  
Part demandant: Coca-Cola European Partners Iberia, SLU.  
Advocada: Patricia Baladrón García  
Procuradora: Carmen Valverde Martín  
Parte demandada: Adam Cosmin Alexandru  
  
Dispositiva  
Estime la demanda interposada per la procuradora Carmen Valverde Martín en nom i representació de Coca-Cola European Partners Iberia, SLU, i condemne Adam Cosmin Alexandru, a pagar a la part actora la quantitat de 945,46 euros, més els interessos segons preveu el fonament de dret tercer, i expressa imposició a costes causades.  
  
Notifiqueu aquesta resolució a les parts indicant-los que en contra no es pot interposar cap recurs. Lliureu-ne testimoniatge per a la seua constància en actuacions i porteu l'original al llibre de sentències.  
Així, aquesta és la meua sentència que pronuncie, mane i signe.»  
  
Atés que aquest demandat, Adam Cosmin Alexandru, es troba en parador ignorat, s'expedeix aquest edicte perquè li servisca de notificació de forma deguda.  
  
Castelló de la Plana, 8 de febrer de 2019.- El lletrat de l'Administració de justícia: Arturo Visus Sanz.
Diari Oficial de la Generalitat Valenciana


Sumari del DOGV 8494, del 26-02-2019 (2019/1386)

Notificació de la sentència dictada en el judici verbal número 160/2018.
------------------------------------------------------------------------

### Dades del document

Número de DOGV
:   8494

Data del DOGV
:   26-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1386


Organisme emissor
:   Jutjat de Primera Instància i Instrucció número 4 de Vila-real

Tipus de document
:   Edicte

Notificació de la sentència dictada en el judici verbal número 160/2018. [2019/1386]  
En aquest procediment de judici verbal 160/2018, seguit a instàncies de Manuel Blay Biosca contra Beatriz Juan Guardino s'ha dictat Sentència número 7/2019, de 22 de gener de 2019, per la magistrada jutgessa M.ª Isabel Llambés Sánchez, fent constar que és ferma i en contra no es pot interposar cap recurs.  
Atés que la demandada, Beatriz Juan Guardino, es troba en parador ignorat, s'expedeix aquest edicte a fi que li servisca de notificació de forma deguda.  
  
Vila-real, 8 de febrer de 2019.- El lletrat de l'Administració de justícia: Javier Saint-Marc Gutiérrez.
Diari Oficial de la Generalitat Valenciana


Sumari del DOGV 8551, del 20-05-2019 (2019/5115)

Informació pública de l'actualització de tarifes de subministrament d'aigua potable a Xilxes per a l'any 2019.
--------------------------------------------------------------------------------------------------------------

### Dades del document

Número de DOGV
:   8551

Data del DOGV
:   20-05-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/5115


Organisme emissor
:   Sociedad de Fomento Agricola Castellonense, SA

Tipus de document
:   Anunci

Informació pública de l'actualització de tarifes de subministrament d'aigua potable a Xilxes per a l'any 2019. [2019/5115]  
D'acord amb el que establix el Decret 68/2013, de 7 de juny, del Consell, pel qual es regula la Comissió de Preus de la Generalitat i els procediments per a la implantació o modificació de preus o tarifes subjectes al règim d'autorització i comunicació. Amb data 4 d'abril de 2019, la mercantil Sociedad de Fomento Agrícola Castellonense, SA va presentar davant de la Conselleria d'Economia Sostenible, Sectors Productius, Comerç i Treball l'actualització de tarifes del subministrament d'aigua potable a la localitat de Xilxes, tal com es detallen a continuació:  
  
Subministrament d'aigua potable:   
   
Drets de connexió 133,70 -  
   
Quota de servei:   
Per a tots els calibres de comptadors 13,48 ?/trim.  
   
Quota de consum:   
Fins a 12,5 m³/trim. 0,2772 ?/m³  
De 12,6 m³/trim. a 18,75 m³/trim. 0,4548 ?/m³  
Excessos de 18,75 m³/trim. 0,6544 ?/m³  
   
Quota de manteniment dels comptadors:   
Per a tots els calibres de comptadors 3,44,17 ?/trim.  
   
Clavegueram:   
Drets de connexió 158,05 -  
  
Quota de xarxa:   
Per a tots els calibres de comptadors 7,4748 ?/trim.  
   
Cànon inversions:   
Per a tots els calibres de comptadors 5,1846 ?/trim.  
   
Cànon confederació: 0,26 ?/trim.  
  
  
Sobre les presents tarifes s'aplicarà l'IVA, d'acord amb l'establert en la Llei 37/1992, de 28 de desembre.  
Cosa que es fa pública.  
  
Xilxes, 16 de maig de 2019.- L'apoderat: Iván Folgado Ortí.
Diari Oficial de la Generalitat Valenciana


Sumari del DOGV 8596, del 22-07-2019 (2019/7212)

RESOLUCIÓ de 9 de juliol de 2019, de la Universitat d'Alacant, per la qual es publica la relació definitiva de persones aspirants aprovades en les proves selectives per a l'ingrés en l'escala oficial especialista per a ocupar llocs de l'itinerari professional d'administració especial laboratoris d'instrumentació científica, en l'Institut Universitari de Síntesi Orgànica, pel sistema general d'accés lliure. Referència C10/18.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8596

Data del DOGV
:   22-07-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/7212


Data del document
:   09-07-2019

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ de 9 de juliol de 2019, de la Universitat d'Alacant, per la qual es publica la relació definitiva de persones aspirants aprovades en les proves selectives per a l'ingrés en l'escala oficial especialista per a ocupar llocs de l'itinerari professional d'administració especial laboratoris d'instrumentació científica, en l'Institut Universitari de Síntesi Orgànica, pel sistema general d'accés lliure. Referència C10/18. [2019/7212]  
  
Finalitzat el procés selectiu convocat per Resolució de 28 de novembre de 2018 (DOGV 11.12.2018) per a cobrir plaça vacant en la plantilla de personal funcionari, escala oficial especialista pel sistema d'accés lliure per a ocupar llocs d'administració especial, d'acord amb el que disposen les bases 1.7 i 7 de la convocatòria, es resol publicar la relació definitiva d'aspirants aprovats, que s'acompanya en annex a la present resolució.  
Segons el que disposa la mencionada base 7, es proposa el nomenament de personal funcionari de carrera a favor del personal aspirant inclòs en aquest annex.  
D'acord amb el que disposa la base 8.1 de la convocatòria, el personal esmentat disposa de 20 dies hàbils des de l'endemà de la publicació d'aquesta resolució per a presentar en el Registre General de la Universitat la documentació establida en l'esmentada base.  
  
Alacant, 9 de juliol de 2019.- El rector, p. d., el gerent (R 19.05.2016): Rafael Pla Penalva.  
  
  
  
ANNEX  
  
Relació definitiva de persones aprovades  
Escala oficial especialista  
(Referència C10/18)  
  
DNI Cognoms i nom Puntuació total  
\*\*\*\*4714\* Almasi, Diana 43,54
Diari Oficial de la Generalitat Valenciana


Sumari del DOGV 8498, del 04-03-2019 (2019/1783)

RESOLUCIÓ de 20 de febrer de 2019, de la directora general d'Universitat, Investigació i Ciència, per la qual es dona publicitat a les subvencions concedides per la Conselleria d'Educació, Investigació, Cultura i Esport corresponents al Programa per al suport a persones investigadores amb talent - Pla GenT, en l'exercici 2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8498

Data del DOGV
:   04-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1783


Data del document
:   20-02-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 20 de febrer de 2019, de la directora general d'Universitat, Investigació i Ciència, per la qual es dona publicitat a les subvencions concedides per la Conselleria d'Educació, Investigació, Cultura i Esport corresponents al Programa per al suport a persones investigadores amb talent - Pla GenT, en l'exercici 2018. [2019/1783]  
  
De conformitat amb el que preveu l'article 18 de la Llei 38/2003, de 17 de novembre, general de subvencions, es dona publicitat a les subvencions previstes en l'Ordre 4/2018, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions del Programa per al suport a persones investigadores amb talent - Pla GenT (DOGV 8254, 14.03.2018), convocades per Resolució de 7 de maig de 2018, de la Conselleria d'Educació, Investigació, Cultura i Esport, per a l'exercici 2018 (DOGV 8293, 11.05.2018), amb càrrec a l'aplicació pressupostària 55.83.74.323.50.6, línia de subvenció S8252000, de la Conselleria d'Educació, Investigació, Cultura i Esport, del pressupost de la Generalitat per a 2018, les quals figuren en els annexos adjunts.  
  
  
València, 20 de febrer de 2019.- La directora general d'Universitat, Investigació i Ciència: Josefina Bueno Alonso.
Diari Oficial de la Generalitat Valenciana


Sumari del DOGV 8680, del 19-11-2019 (2019/10503)

Modificació de les bases específiques que regeixen les convocatòries per a la provisió de places d'agent de policia local.
--------------------------------------------------------------------------------------------------------------------------

### Dades del document

Número de DOGV
:   8680

Data del DOGV
:   19-11-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/10326


Data del document
:   13-11-2019

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * concurs administratiu

Modificació de les bases específiques que regeixen les convocatòries per a la provisió de places d'agent de policia local. [2019/10690]  
 La Junta de Govern Local de l'Ajuntament d'Alacant, en la sessió del dia 12 de novembre de 2019, va aprovar la modificació de les bases específiques que regeixen les convocatòries per a la provisió de vint places d'agent de policia local, pel torn de mobilitat; set places d'agent de policia local, pel torn de consolidació, i 62 places d'agent de policia local, per torn lliure.  
Aquestes convocatòries es regiran per les bases genèriques aprovades per la Junta de Govern Local en la sessió del dia 28 de març de 2017, i per les indicades bases específiques, que estaran a la disposició de les persones interessades al tauler d'anuncis de la corporació, en el Servei de Recursos Humans de l'Ajuntament d'Alacant i en la pàgina web municipal www.alicante.es/es/contenidos/oposiciones.  
El termini de presentació de sol·licituds per a prendre part en les proves selectives serà de vint dies hàbils, comptats a partir de l'endemà de la publicació de l'extracte de la convocatòria en el Boletín Oficial del Estado.  
  
Cosa que es fa pública perquè se'n prenga coneixement.  
  
Alacant, 13 de novembre de 2019.- El vicesecretari: Germán Pascual Ruiz Vadepeñas.
Diari Oficial de la Generalitat Valenciana


Sumari del DOGV 8645, del 30-09-2019 (2019/8917)

Informació pública de l'aprovació del Reglament del Consell Municipal d'Esports.
--------------------------------------------------------------------------------

### Dades del document

Número de DOGV
:   8645

Data del DOGV
:   30-09-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/8917


Organisme emissor
:   Ajuntament d'Albalat dels Sorells

Tipus de document
:   Anunci

Informació pública de l'aprovació del Reglament del Consell Municipal d'Esports. [2019/8917]  
Aprovat inicialment el Reglament del Consell Municipal d'Esports, per mitjà de l'Acord del Ple de data 27 de març de 2019, de conformitat amb els articles 49 i 70.2 de la Llei 7/1985, de 2 d'abril, reguladora de les bases de règim local, i 56 del text refós de règim local, se sotmet a informació pública pel termini de trenta dies hàbils, a comptar des de l'endemà de la inserció d'aquest anunci en el Butlletí Oficial de la Província de València, perquè es puga examinar i presentar les reclamacions que s'estimen oportunes.  
Durant aquest termini podrà ser examinat per qualsevol interessat en les dependències municipals perquè es formulen les al·legacions que s'estimen pertinents. Així mateix, estarà a la disposició dels interessats en la seu electrònica d'aquest ajuntament: http://albalatdelssorells.sedelectronica.es.  
En el cas de no presentar-se reclamacions en el termini esmentat, s'entendrà definitivament aprovat l'acord d'aprovació d'aquest reglament.  
  
Albalat dels Sorells, 18 de setembre de 2019.- L'alcalde president: Nicolau Josep Claramunt Ruiz.
Diari Oficial de la Generalitat Valenciana


Sumari del DOGV 8662, del 23-10-2019 (2019/9419)

Subhasta d'immobles procedents d'abintestat dels quals ha sigut declarada hereva la Generalitat Valenciana. Expedient número EIN 234/2019.
------------------------------------------------------------------------------------------------------------------------------------------

### Dades del document

Número de DOGV
:   8662

Data del DOGV
:   23-10-2019

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2019/9419


Data del document
:   24-09-2019

Organisme emissor
:   Conselleria d'Hisenda i Model Econòmic

Tipus de document
:   Subhasta

Correcció d'errades

Anàlisi jurídica

 Descriptors 

:   * Conselleria d'Hisenda i Model Econòmic
    * contracte administratiu

Subhasta d'immobles procedents d'abintestat dels quals ha sigut declarada hereva la Generalitat Valenciana. Expedient número EIN 234/2019.  
 [2019/9419]  
Descripció del bé, preu d'eixida i fiança:  
Despeses i impostos reportats per la compravenda dels immobles a càrrec dels adjudicataris.  
Tipus de subhasta, lloc, dia i hora de realització:  
Convocatòria de quatre subhastes successives amb proposició econòmica en sobre tancat. Les ofertes presentades per a les subhastes 2a, 3a i 4a únicament s'obriran en cas que la subhasta immediatament anterior quede deserta.  
La presentació d'ofertes per a qualsevol de les quatre subhastes successives convocades es realitzarà preferentment en el Registre General de la Conselleria d'Hisenda i Model Econòmic, en el termini d'un mes des de l'endemà de la publicació de l'anunci en el Diari Oficial de la Generalitat Valenciana (DOGV).  
L'obertura d'ofertes tindrà lloc el vinté dia hàbil posterior a aquell en què finalitze el termini de presentació de proposicions, a les 10.00 hores, a la sala multiusos de l'edifici B (que se senyalitzarà per a eixe fi) de la Ciutat Administrativa 9 d'Octubre, carrer de la Democràcia, núm. 77, 46726 València  
Lloc de consulta i accés als plecs: els plecs de condicions que regiran les subhastes estan a la disposició dels possibles licitadors en el Servei de Patrimoni Immobiliari (c/ Amadeu de Savoia, núm. 2, 4a planta, a València) de la Conselleria d'Hisenda i Model Econòmic i en la pàgina web http://www.hisenda.gva.es/web/subastas/inmuebles.  
  
  
València, 24 de setembre de 2019.- La directora general del Sector Públic i Patrimoni: Isabel Castelló García.
Diari Oficial de la Generalitat Valenciana


Sumari del DOGV 8505, del 13-03-2019 (2019/2456)

Extracte de la Resolució de 13 de febrer de 2019, de la Universitat Miguel Hernández d'Elx, per la qual es convoca el Programa d'ajudes de mobilitat per a activitats d'internacionalització de la docència de la UMH - Programa Destino PDI - docència 2019.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8505

Data del DOGV
:   13-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2456


Data del document
:   13-02-2019

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 13 de febrer de 2019, de la Universitat Miguel Hernández d'Elx, per la qual es convoca el Programa d'ajudes de mobilitat per a activitats d'internacionalització de la docència de la UMH - Programa Destino PDI - docència 2019.  
 [2019/2456]  
BDNS (identif.): 443341.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Els sol·licitants hauran de ser personal docent amb vinculació contractual amb la Universitat Miguel Hernández d'Elx, tant funcionaris com contractats, que es troben en actiu en el moment de la presentació de la sol·licitud i de la realització de l'estada.  
  
Segon. Objecte  
L'objectiu del programa Destino és augmentar la projecció internacional de la Universitat Miguel Hernández d'Elx mitjançant la internacionalització del seu personal docent i l'establiment de vincles amb universitats i institucions d'educació superior estrangeres.  
  
Tercer. Bases reguladores  
Accessibles en:  
http://registro.umh.es/files/2019/02/RE\_2019\_001\_4677.pdf  
  
Quart. Quantia  
L'import de les ajudes per beneficiari es distribuirà de la següent manera:  
Ajudes per al desplaçament, des de 180 € a 1.500 € depenent de la destinació.  
Ajudes per a l'allotjament i manutenció, des de 90 € a 120 € dia (5/7 días), depenent de la destinació.  
  
Cinqué. Termini de presentació de sol·licituds  
El termini per a la presentació de sol·licituds comença l'endemà de la seua publicació en el Diari Oficial de la Generalitat Valenciana i acaba 15 dies hàbils comptadors a partir de l'endemà de la data de publicació.  
  
Sisé. Altres dades  
En cas d'existir crèdit sobrant de la convocatòria del Programa Destino PAS - Formació 2019 del Vicerectorat de Relacions Internacionals de la UMH, l'import destinat a la present convocatòria es podria veure incrementat en la quantia corresponent a aquest.  
  
Elx, 13 de febrer de 2019.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8653, del 09-10-2019 (2019/9636)

DECRET 12/2019, de 7 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en la seua edició 2019, a Diego Malonda Mestre, Malonda II.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8653

Data del DOGV
:   09-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9636


Data del document
:   07-10-2019

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 12/2019, de 7 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en la seua edició 2019, a Diego Malonda Mestre, Malonda II. [2019/9636]  
 La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, assenyala en l'article 3, com una de les línies generals d'actuació en el desenvolupament de la política esportiva de la Generalitat, el reconeixement i premi a les persones que s'hagen distingit en la pràctica, gestió i promoció de l'esport, mitjançant la Medalla de la Generalitat al Mèrit Esportiu.  
El Decret 120/2014, de 18 de juliol, del Consell, regula la concessió de la Medalla i la Placa de la Generalitat al Mèrit Esportiu, amb la finalitat de premiar aquelles persones o entitats mereixedores de l'esmentada distinció.  
Diego Malonda Mestre, nascut a Oliva en 1952, ha sigut un esportista de referència en la pilota valenciana. Conegut en el món de la pilota com Malonda II, va començar a jugar al carrer, com els xiquets de la seua època, per a després passar a professional, participant en les primeres competicions professionals de la modalitat de raspall.   
Malonda II, del qual es recorda, especialment, el seu gran servei en el joc i la capacitat de remuntada, va marcar tota una època en l'evolució d'aquesta modalitat de pilota. En 1986 va ser finalista en el primer Individual i en 1988 va guanyar la cinquena lliga de raspall. Entre altres èxits esportius, en 1981, fent parella amb el seu germà Malonda I, va participar i va guanyar el desafiament contra el Genovés, que s'acabava de retirar.  
Per això, com a reconeixement als èxits de la seua carrera esportiva, dedicada a la pilota valenciana en la modalitat de raspall, a proposta de la Comissió de Valoració per a la concessió de la Medalla i Placa de la Generalitat al Mèrit Esportiu, reunida el passat 29 de setembre,  
  
DECRETE  
  
Concedir la Medalla de la Generalitat al Mèrit Esportiu a Diego Malonda Mestre, Malonda II.  
  
València, 7 d'octubre de 2019  
El president de la Generalitat,  
XIMO PUIG I FERRER